Goran Gora

Goran Gora, īstajā vārdā Jānis Holšteins-Upmanis (dzimis Jānis Holšteins  Rīgā), ir latviešu dziesminieks, komponists, televīzijas ziņu vadītājs un sabiedriskais darbinieks. Nāk no Baldones.

 Biogrāfija 
Ar pseidonīmu Goran Gora mūzikā darbojas kopš 2000. gada, pazīstams kļuvis 2005. gadā ar singlu Slow Down. Mācījies Kultūras koledžā par amatierteātru režisoru.

Darbojas fondā "Viegli": ir gan mūziķis fonda mūzikas projektos, gan Ziedoņa muzeja radošais direktors.

No 2018. gada 1. augusta viens no Latvijas Televīzijas Kultūras ziņu vadītājiem.

 Pseidonīms 
Intervijā Neatkarīgajai Rīta Avīzei 2005. gadā Goran Gora par sava pseidonīma izcelsmi stāsta: "Pārnestā tulkojumā tas ir augstais kalns, bet tas ir izdomātā valodā. Man reiz bija jāiestudē izrāde Kalnu valoda — par neeksistējošu ciematu, neeksistējošu valodu, neeksistējošiem cilvēkiem. Pie tās ilgi domājot un strādājot, nācu pie slēdziena, ka noteikti pasaulē ir tāda izdomāta valoda, tāpat kā to izmanto [islandiešu grupa] Sigur Rós. Bet pseidonīmu Goran Gora es vienkārši nosapņoju. Ļoti dīvaini, bet tā nu tas bija".Jauns vārds pašmāju mūzikā - Goran Gora, Sandris Vanzovičs, NRA, raksts pārpublicēts portālā TVNET (07.10.2005), informācija iegūta 25.07.2008

 Radošā darbība 
Muzikāli ietekmējies no Depeche Mode, U2, Toma Veitsa, Maikla Oldfīlda, Islandes mūzikas,Goran Gora. Kāpjot augstajā kalnā, Dace Volfa, intervija žurnālam "Mūzikas Saule", publicēta numurā Decembris / Janvāris 2005, informācija iegūta 25.07.2008 Bright Eyes, Bjorkas, PJ Harvey,Mūziķa profils MySpace.com, informācija iegūta 25.07.2008 u.c. Savulaik iesildījis tādus izpildītājus kā Nouvelle Vague un Kings Of Conveniece. 

Albumi Mystyrys Yrs un Hold Me Close When It Comes nominēti "Latvijas Mūzikas Ierakstu kompāniju Gada balvai" labāko "Pop" un "Autormūzikas" albumu kategorijās. 

Goran Gora komponē teātra mūziku Latvijas lielākajos teātros — Dailes teātrī ("Vārnu ielas republika", rež. Laura Groza-Ķibere), Valmieras Drāmas teātrī ("Raudupiete", rež. Elmārs Seņkovs), Latvijas Nacionālajā teātrī ("Purva bridējs", rež. E.Seņkovs) un citur. Par darbu teātra mūzikas žanrā ticis trīsreiz nominēts "Spēlmaņu nakts" balvai. 

 Privātā dzīve 
Tēvs — televīzijas darbinieks Jānis Holšteins. 2008. gadā apprecējies ar grupas Astro'n'out solisti Māru Upmani-Holšteini,Māra Upmane-Holšteina. Labi būt meitenei!, Džeina Tamuļeviča, raksts laikrakstā Diena (25.07.2008), informācija iegūta 25.07.2008 un abi ir vecāki trim bērniem.

 Diskogrāfija 
 Albumi 
 Hold Me Close When It Comes (15/12/2011)
 Mystyrys Yrs (24/05/2010)
 Jetlag (26/03/2007)
 "Mosties" (2014)
 "Renesanse" (2020)

 Singli 
 2 Hands/4 Songs (15/05/2006) (EP)

 Atsauces 

 Ārējās saites 

 Oficiālā mājaslapa
 Mūziķa profils Facebook.com
 Mūziķa profils Draugiem.lv
 Goran Gora izrades.lv

Kategorija:1984. gadā dzimušie
Kategorija:Latviešu dziedātāji
Kategorija:Latviešu komponisti
Kategorija:Rīgā dzimušie
Kategorija:Latvijas Televīzijas darbinieki